
226. seje sveta Nacionalne agencije Republike Slovenije za kakovost v visokem šolstvu, ki je potekala v četrtek, 22. januarja 2026, s pričetkom ob 13. uri v prostorih agencije in prek videokonferenčne povezave.

Ad 3		Zagotavljanje kakovosti 
Ad 3.1	Obravnava in odločanje o vlogah za podaljšanje akreditacije 
                      visokošolskih zavodov

3.1.1	 	Visoka šola na Ptuju - obravnava načrta za odpravo neskladnosti*
4. SKLEP
1. Svet agencije se seznani z načrtom za odpravo ugotovljenih večjih pomanjkljivosti oz. neskladnosti, ki ga je Visoka šola na Ptuju poslala v postopku podaljšanja akreditacije visokošolskega zavoda, in ugotavlja, da je načrt primeren. 
2. Svet agencije se zahvaljuje visokošolskemu zavodu za posredovan načrt za odpravo ugotovljenih neskladnosti oziroma večjih pomanjkljivosti. 
3. Agencija obvesti visokošolski zavod o prvih dveh točkah izreka.

3.1.2 Akademija za vizualne umetnosti AVA - obravnava načrta za odpravo 
          neskladnosti

5. SKLEP
1. Svet agencije se seznani z načrtom za odpravo ugotovljenih večjih pomanjkljivosti
    oziroma neskladnosti , ki ga je AVA – Akademija za vizualne umetnosti poslala v 
    postopku podaljšanja akreditacije visokošolskega zavoda, in ugotavlja, da je načrt 
    primeren.

. 
2. Svet agencije se zahvaljuje visokošolskemu zavodu za posredovan načrt za odpravo 
    ugotovljenih neskladnosti oziroma večjih pomanjkljivosti. 
3. Agencija obvesti visokošolski zavod o prvih dveh točkah izreka.


Ad 3.2 Obravnava in odločanje o vlogah za akreditacijo študijskih programov

Ad 3.3 Obravnava in odločanje o vlogah za vzorčno evalvacijo in akreditacijo 
            študijskih programov – poročilo o napredku (follow-up)

3.3.1 Poslovna analitika 1. st. VS (VŠPV)

7. SKLEP
1. Svet agencije se seznani s poročilom o napredku, ki ga je v zvezi s podanimi priporočili sveta v postopku akreditacije visokošolskega strokovnega študijskega programa »Poslovna analitika« Visoke šole za poslovne vede B2 poslal visokošolski zavod, in ugotavlja, da je odziv visokošolskega zavoda na priporočila in ugotovitve sveta primeren. 
2. Poročilo o napredku in ugotovitev sveta o njegovi primernosti se v prvem naslednjem akreditacijskem ali evalvacijskem postopku visokošolskega zavoda oziroma študijskega programa posreduje skupini strokovnjakov. 
3. Svet agencije se zahvaljuje visokošolskemu zavodu za posredovano poročilo o napredku in se veseli nadaljnjega tvornega sodelovanja. 
4. Agencija visokošolski zavod obvesti o prvih treh točkah izreka tega sklepa.


3.3.3 Zdravstvena nega 2. st. (VZŠCE)
9. SKLEP
1. Svet agencije se seznani s poročilom o napredku, ki ga je v zvezi s podanimi priporočili sveta v postopku akreditacije magistrskega programa Zdravstvena nega Fakultete za zdravstvene vede v Celju poslal visokošolski zavod, in ugotavlja, da je odziv visokošolskega zavoda na priporočila in ugotovitve sveta primeren. 
2. Poročilo o napredku in ugotovitev sveta o njegovi primernosti se v prvem naslednjem akreditacijskem ali evalvacijskem postopku visokošolskega zavoda oziroma študijskega programa posreduje skupini strokovnjakov. 
3. Svet agencije se zahvaljuje visokošolskemu zavodu za posredovano poročilo o napredku in se veseli nadaljnjega tvornega sodelovanja. 
4. Agencija visokošolski zavod obvesti o prvih treh točkah izreka tega sklepa.


3.5	Imenovanje skupin strokovnjakov

3.5.3 Psihoterapevtska znanost 2 st. (UAMEU - ECM)


12. SKLEP
1. Svet Nacionalne agencije Republike Slovenije za kakovost v visokem šolstvu imenuje skupino strokovnjakov za pripravo skupnega poročila o izpolnjevanju meril za akreditacijo magistrskega študijskega programa Psihoterapevtska znanost Fakultete Evropski center, Maribor Univerze Alma Mater Europaea, v sestavi: 
2. Skupina strokovnjakov pripravi skupno poročilo po področjih presoje iz 6. člena Meril za akreditacijo in zunanjo evalvacijo visokošolskih zavodov in študijskih programov (Uradni list RS, št. 42/17, 14/19, 3/20, 78/20, 82/20 – popr., 44/21 in 23/23; v nadaljevanju: Merila za akreditacijo), in sicer standardih kakovosti iz 17. in 18. člena Meril za akreditacijo, ter ga predloži svetu agencije do 22. 4. 2026. 
3. Skupina strokovnjakov pripravi poročilo na podlagi vloge s prilogami, druge zahtevane dokumentacije in ogleda prostorov, v katerih bo visokošolski zavod izvajal predlagani študijski program, če je ta potreben zaradi popolne ugotovitve dejanskega stanja.
 4. Skupina strokovnjakov po presoji utemeljenosti morebitnih pripomb vlagatelja v enem mesecu od prejema pripomb pripravi končno poročilo, v katerem se opredeli do vseh pripomb vlagatelja.

Ad 3.6 Prenehanje akreditacije visokošolskih zavodov in študijskih programov

3.6.1   Ukinitev dislociranih enot UM (UM FL)

13. SKLEP
Svet agencije se seznani s sklepom senata, s katerim Univerza v Mariboru agencijo obvešča o spremembi visokošolskega zavoda, in sicer o ukinitvi dislociranih enot Fakultete za logistiko v Krškem na naslovu Hočevarjev trg 1, 8270 Krško, v Subotici na naslovu Segedinski put 9–11, 24000 Subotica, ter v Tržiču na naslovu Šolska ulica 2, 4290 Tržič.

Ad 3.7 Ustavitev postopkov akreditacij in evalvacij visokošolskih zavodov in 
            študijskih programov

3.7.1	  Logopedija in surdopedagogika 2 st. EMAG (UM PEF)

14. SKLEP 
1. Postopek akreditacije enovitega magistrskega študijskega programa Logopedija in surdopedagogika Pedagoške fakultete Univerze v Mariboru se ustavi. 
2. Stroški v znesku 1.179,55 € so breme agencije.

3.7.2	  Trajnostni interierji in dizajn odprtih prostorov 2 st. (EMUNI univerza)

15. SKLEP
1. Postopek akreditacije skupnega magistrskega študijskega programa druge stopnje Trajnostni interierji in dizajn odprtih prostorov Evro-sredozemske univerze se ustavi. 
2. Stroški v višini 1.567,54 € so breme agencije.

